Andlát ríflega sjötugrar konu á Heilbrigðisstofnun Suðurnesja, sem er nú til rannsóknar hjá lögreglu, virðist ekki einsdæmi á stofnuninni. Nokkur sambærileg mál eru til skoðunar þar sem aðstandendur telja að skyldmenni þeirra hafi fengið meðferð, sem leiddi til dauða. Stjórnendur HSS neita enn að veita viðtal.
Fréttastofa hefur rætt við aðstandendur nokkurra aldraðra kvenna sem létust í umsjá læknisins síðustu tvö ár. Málin eru keimlík því sem hefur komið fram í fréttum í vikunni, konurnar fengu að því er virðist óviðeigandi lyf og meðferð og létust svo á Heilbrigðisstofnun Suðurnesja skömmu eftir innlögn. Upplýsingagjöf læknisins til aðstandenda var verulega stopul, hjúkrunarfræðingar og almennt starfsfólk virtust hafa verið duglegri að koma skilaboðum á framfæri. Fjölskylda ríflega sjötugrar konu sem lést á HSS haustið 2019 sendi frá sér yfirlýsingu í gærkvöld þar sem farið er fram á að andlátið verði rannsakað sem manndráp. Hún er talin hafa fengið lífslokameðferð með sterkum lyfjum hjá lækninum, án þess að hafa verið upplýst um það og án þess að hafa verið lífshættulega veik. Börn konunnar segja sömuleiðis að engar skýringar hafi fengist á hvaða sjúkdómar væru að draga móður þeirra til dauða eða hvers vegna hún væri á stórum skömmtum af slævandi lyfjum.
Það er mat Landlæknis að konan hafi fengið mjög slæma þjónustu á HSS og óviðeigandi meðferð fyrir andlát sitt. Rannsóknardeild lögreglunnar á Suðurnesjum er með málið til rannsóknar, en að minnsta kosti ein kæra hefur verið lögð fram. Hann lét af störfum hjá HSS síðasta haust, eftir fyrra álit Landlæknis.
Stöð 2 greindi frá því í gærkvöld að maðurinn starfi nú á lyflækningadeild og krabbameinsdeild Landspítalans. Hann er ekki lengur með starfsleyfi sem læknir, en störf hans nú eru sögð hluti af endurmenntun hans. Engin viðbrögð hafa fengist frá Landspítalanum vegna þessa, önnur en þau að ekki sé hægt að ræða mál einstaka starfsmanna. Þá er rétt að taka fram að forsvarsmenn HSS, þeir Markús Ingólfur Eiríksson forstjóri og Fjölnir Freyr Guðmundsson, framkvæmdastjóri lækninga, neita enn að veita viðtal.
Fréttastofa hefur rætt við aðstandendur þriggja kvenna sem létust báðar í umsjá læknisins. Fjölskylda annarar þeirra ætlar að tilkynna andlát hennar til Landlæknis eftir að hafa fengið gögn frá spítalanum og farið yfir sjúkrasögu hennar. Aðstandandi hinnar er enn að hugsa málið, en segir að meðferðin sem móðir hennar fékk í aðdraganda andlátsins hafi alltaf setið í henni. Málin eru keimlík því sem hefur komið fram í fréttum í vikunni,